EkBass/fiwiki-20250220-pages-articles huggingface dataset:
Sonam Gyatso

Sonam Gyatso (1543 Kyishon alue, Tiibet – 1588 Mongolia) oli kolmas dalai- lama. Sonam Gyatso syntyi Kyishon alueella vuonna 1543 ja hänet tunnistettiin Gendun Gyatson reinkarnaatioksi. Hän sai vuonna 1578 mongolihallitsija Altan- kaanilta arvonimen dalai-lama, ja oli ensimmäinen, jolle tuo arvo annettiin. Kahdelle häntä edeltäneelle lamalle se annettiin vasta postuumisti. == Lähteet == Luokka:Dalai-lamat Luokka:Vuonna 1543 syntyneet Luokka:Vuonna 1588 kuolleet
Stewart St. John

Stewart St. John on yhdysvaltalainen televisiokäsikirjoittaja, ohjaaja ja tuottaja, joka palkittiin Festival Prize -palkinnolla Hollywood MiniDV elokuvajuhlissa, ohjaamastaan ja käsikirjoittamastaan elokuvasta The Next Race: The Remote Viewings.imdb Viitattu 5.6.2009 Hän oli 1990-luvulla mukana useissa lapsille suunnatuissa televisiosarjoissa, kuten Mighty Morphin Power Rangers, Mestarietsivä Lurppa, VR Troopers, Power Rangers Zeo, Hulk ja Sabrina. 2000-luvulla St. John työskenteli vuosina 2005–2006 luomassaan televisiosarjassa California Heaven käsikirjoittajana, ohjaajana ja tuottajana. ==Lähteet== Luokka:Yhdysvaltalaiset televisiokäsikirjoittajat Luokka:Yhdysvaltalaiset televisio-ohjaajat Luokka:Yhdysvaltalaiset televisiotuottajat Luokka:Syntymävuosi puuttuu Luokka:Elävät henkilöt
Obelix ja kumppanit

Obelix ja kumppanit () on 23. Suomessa ilmestynyt Asterix seikkailee -sarjan albumi. Alkuperäinen julkaisuvuosi on 1976 Ranskassa, ja 1977 Suomessa. Sarjan on käsikirjoittanut René Goscinny, ja piirtänyt Albert Uderzo. ==Aiheesta muualla== * Suomessa julkaistut Asterixit Luokka:Asterix seikkailee -sarjakuva-albumit Luokka:Vuoden 1976 kirjat
Asterix ja kadonnut kilpi

Asterix ja kadonnut kilpi () on 15. Suomessa ilmestynyt Asterix seikkailee -albumi. Alkuperäinen ilmestymisvuosi Ranskassa oli 1968, ja Suomessa 1973. Käsikirjoituksesta vastasi René Goscinny ja piirroksista Albert Uderzo. Luokka:Vuoden 1968 kirjat Luokka:Asterix seikkailee -sarjakuva-albumit
Sini Terävä

Sini Marjut Tuulikki Terävä (s. 22. marraskuuta 1984 Jyväskylä) on suomalainen vihreä poliitikko. == Ura == Terävä on työskennellyt Suomen ylioppilaskuntien liiton sosiaalipoliittisena sihteerinä. Aiemmin hän on ollut Tuija Braxin eduskunta-avustajana ja vuonna 2009 Vihreiden nuorten ja opiskelijoiden puheenjohtajana yhdessä Erkki Perälän kanssa. Ennen valintaansa ViNOn puheenjohtajaksi Terävä oli sen varapuheenjohtajana vuonna 2006 ja hallituksen jäsenenä vuonna 2007. Terävä valittiin kunnallisvaaleissa 2008 Turun kaupunginvaltuuston varajäseneksi 239 äänellä. Vuosina 2009–2011 hän toimi myös liikuntalautakunnan jäsenenä. Terävä oli ehdolla myös kunnallisvaaleissa 2004. Eduskuntavaaleissa 2007 hän sai 605 ääntä muttei tullut valituksi. Terävä on ollut Turun yliopiston ylioppilaskunnan hallituksen jäsen 2007 ja edustajiston jäsen 2008–2010. Kaudella 2014–2017 Terävä oli Yhteiskunta-alan korkeakoulutettujen liittovaltuuston jäsen. Terävä on ollut vihreiden puoluehallituksen jäsen 2009–2011 ja puoluevaltuuskunnan jäsen 2005–2009 ja 2013–2015. Hän toimi myös vuonna 2012 hyväksytyn puolueen periaateohjelman valmistelleen työryhmän puheenjohtajana yhdessä Oras Tynkkysen kanssa. Terävä on toiminut Amnestyssä. Hän on pasifisti ja feministiEsittely - Sini Terävä sekä yleisen asevelvollisuuden vastustaja.Asevelvollisuudesta == Yksityiselämä == Sini Terävän puoliso on vihreiden entinen puoluesihteeri Lasse Miettinen. == Lähteet == == Aiheesta muualla == * Sini Terävän verkkosivut * Sini Terävän blogi Luokka:Vihreiden nuorten puheenjohtajat Luokka:Vuonna 1984 syntyneet Luokka:Elävät henkilöt Luokka:Suomalaiset feministit
Ylilääkitys

Ylilääkitys tarkoittaa sitä, että lääkäri määrää potilaalle tarpeettomasti tai liikaa lääkettä. Ylilääkitys liittyy tavallisesti polyfarmasiaan eli monilääkitykseen. Polyfarmasia tarkoittaa sitä, että potilaalla on käytössään useita lääkkeitä. Rajana on pidetty viittä samanaikaisesti käytössä olevaa lääkettä. Lääkkeet ovat yleensä usean eri lääkärin määräämiä ja monesti samoihin vaivoihin tarkoitettuja. Yleisimpiä monilääkitystapauksissa käytettyjä lääkkeitä ovat sydän- ja verenkiertolääkkeet, keskushermoston ja hengityselinsairauksien lääkkeet. Monilääkityt voivat reseptilääkkeiden lisäksi käyttää myös käsikauppalääkkeitä, rohdosvalmisteita ja luontaistuotteita,Lääkkeet eivät ole leikin asia. Superliitto mutta potilaista itsestään johtuvia ongelmia on selvästi vähemmän kuin lääkärien määräämistä lääkkeistä johtuvia. Monilääkittyjä potilaita on Suomessa arviolta noin 300 000, joista ehkä kolmasosalla eli 100 000:lla on lääkkeiden haitta- tai yhteisvaikutuksia.Pohjois-Karjalan palveluverkko Näitä haittavaikutuksia hoidetaan tarpeettomassa monilääkityksessä usein uusilla lääkkeillä.Polyfarmasia-hanke Yli- ja monilääkitys on erityisesti vanhusten hoidossa todettu yhä pahenevaksi potilasturvallisuusongelmaksi.Suvi-Anne Siimeksen kolumni Lääketeollisuus ry:n tiedostuslehdessä ReseptiElina Peltomäki: Vanhusten monilääkitys. Turun yliopistoVanhusten monilääkitys on kasvava ongelma. Kuopion yliopistolehti Terveydenhuollon väestötutkimuksen mukaan yli 74-vuotiaista 21 prosenttia käytti vuonna 1976 vähintään viittä reseptilääkettä, vuonna 1996 jo 39 prosenttia. Tästä joukosta jopa 15 prosentin on arvioitu saavan lääkkeistä merkittäviä haitallisia, jopa toksisia sivuvaikutuksia. Professori Sirkka-Liisa Kivelän mukaan Suomessa kuolee joka vuosi satoja vanhuksia holtittoman lääkityksen seurauksena. Professori Marja Airaksisen mukaan vähintään kymmenen prosenttia vanhuksista saa vanhuksille sopimattomia lääkkeitä. Käytössä saattaa esimerkiksi olla useita psyykenlääkkeitä, joista osaa syödään turhaan. Tarpeettomat psyykenlääkkeet aiheuttavat vanhuksille sekavuutta ja huimausta, minkä vuoksi osa vanhuksista kaatuu ja joutuu loppuiäkseen vuodepotilaaksi. Asiasta vuonna 2007 annettu ohjeistus ei ole korjannut tilannetta. ==Lähteet== ==Aiheesta muualla== * * Ylen Elävä arkisto: Ylilääkityt ja alihoidetut vanhukset * Iäkkäiden monilääkitys on kasvava ongelma (Kantti.net) Luokka:Lääketiede
Asterix ja Caesarin lahja

Asterix ja Caesarin lahja () on vuonna 1974 Ranskassa ja 1976 Suomessa ilmestynyt Asterix seikkailee -sarjan 21. albumi. Käsikirjoituksesta vastasi René Goscinny ja piirtämisestä Albert Uderzo. ==Aiheesta muualla== * Suomessa julkaistut Asterixit Luokka:Asterix seikkailee -sarjakuva-albumit
Asterix olympialaisissa

Asterix olympialaisissa () on Asterix seikkailee -sarjan neljäs Suomessa julkaistu osa. Se ilmestyi Ranskassa vuonna 1967 ja Suomessa vuonna 1970. Sarjan on käsikirjoittanut René Goscinny ja piirtänyt Albert Uderzo. == Aiheesta muualla == * Manu Pärssinen: Asterix olympialaisissa. V2.fi 26.2.2008. Luokka:Asterix seikkailee -sarjakuva-albumit Luokka:Vuoden 1967 kirjat
Kveekarimatkija

Kveekarimatkija (Cinclocerthia ruficauda) on Alankomaiden Antilleilla ja Pienillä Antilleilla elävä matkijoihin kuuluva varpuslintu. == Koko ja ulkonäkö == Kooltaan kveekarimatkija on noin 9-10 cm. Kveekarimatkijan pää, selkä, siivet ja pyrstö ovat väriltään harmahtavan ruskeat. Vatsa on väriltään vaaleamman ruskea. Linnun nokka on pitkä ja kapea. Kveekarimatkijan tunnistaa helposti sen tavasta tärisyttää siipiään. == Levinneisyys ja elinympäristö == Kveekarimatkija elää Alankomaiden ja Pienten Antillien alueella. Lajia tavataan muun muassa Saban, Saint Kittsin, Nevisin, Montserratin, Guadeloupen, Dominican ja Saint Vincentin saarilla . Kveekarimatkijan elinympäristöä ovat kosteat metsät, joissa kasvaa paljon päällyskasvillisuutta. Toisinaan lajia tavataan myös greippi-, banaani- ja kaakaoviljelmillä. == Elintavat == Kveekarimatkijat elävät pareittain tai pieninä ryhminä. Linnuilla on tapana ravistella siipiään niitä liikuttelemalla niitä nopeaan tahtiin ylös ja alas. Siipien ravistelun arvellaan liittyvän lajin yksilöiden väliseen kanssakäymiseen. Kveekarimatkijan pesä sijaitsee puunkolossa tai ontossa rungossa. Pesä sisustetaan juurilla ja kasvikuiduilla. Naaras munii kahdesta kolmeen sinertävän vihreää munaa. Ravintonaan kveekarimatkija käyttää suurimmaksi osaksi selkärangattomia, kuten hyönteisiä ja hämähäkkejä. Linnut voivat syödä lisäksi kasvien hedelmiä. Ruokailu tapahtuu niin maassa kuin puussakin. == Lähteet == Luokka:Matkijat
Lucky Street

Lucky Street on suomalaislaulaja Kojon toinen studioalbumi vuodelta 1980. Albumi kohosi kahdeksi viikoksi Mitä Suomi soittaa-albumilistan ykköseksi kesäkuussa 1980. Albumi saavutti kultalevyrajan ja myi yhteensä 25 000 kappaletta. Levy julkaistiin Suomessa Dig It -levymerkillä vinyylilevynä ja C-kasettina. Albumi julkaistiin myös Saksassa vinyylilevynä Polydorin toimesta. Vuonna 1990 albumi julkaistiin CD-levynä samoissa kansissa Kojon soolodebyytin So Mean (1979) kanssa. == Kappaleet == Kaikki kappaleet säveltänyt ja sanoittanut Jim Pembroke, ellei toisin mainita. Kaikkien kappaleiden sovitukset K. Halonen ja Kojo, ellei toisin mainita. === A-puoli === # # # # # === B-puoli === # * # # # # Lähteet:LP-levyn (DIGLP 11) tiedot. == Tekijät == === Muusikot === * Kojo – laulu * Ippe Kätkä ja Vesa Aaltonen – rummut * Stefan Brunberg – basso * Albert Järvinen ja Jukka Orma – kitarat * Olli Haavisto – steel– ja slide-kitarat * H. Pedro Hietanen – piano * Kassu H. – urut * Pentti Lahti, Mircea Stan, Pekka Pöyry ja Markku Johansson – puhallinsoittimet * Markku Hannola – marimba * Helsinki Phil Harmonic Orchestra – jouset * Jorma Ylönen – konserttimestari (jouset) * Iris Rautio, Paavo Maijanen, Jim Pembroke, Kassu H. ja K. – taustalaulu Lähde: === Tuotanto === * Takomo-studio, Helsinki – äänitys (kevät 1980) * Tom Vuori ja Juha Laakso – teknikot * Markus Heikkerö – taiteellinen johto * Markus Heikkerö ja El Coyote – kansitaide * Henrik Schütt – valokuvat * K. Halonen ja Kojo – tuottajat Lähde: == Lähteet == Luokka:Vuoden 1980 albumit Luokka:Kojon albumit Luokka:Kassu Halosen tuottamat albumit
Semjon Belits-Geiman

Semjon Viktorovitš Belits-Geiman (, ) on venäläinen entinen uimari ja olympiamitalisti, joka edusti uintiurallaan Neuvostoliittoa. Belits-Geiman voitti Méxicon kesäolympialaisista 1968 hopeaa 4×100 metrin vapaauintiviestistä ja pronssia 4×200 metrin vapaauintiviestistä. Belits- Geiman edusti maataan myös neljä vuotta aikaisemmin Tokiossa. Belits-Geiman menestyi urallaan myös pitkän radan EM-kilpailuissa. Utrechtissa 1966 hän voitti Euroopan-mestaruuden 1500 metrin vapaauinnissa sekä 4×200 metrin vapaauintiviestissä, ja lisäksi hän sijoittui toiseksi 400 metrin vapaauinnissa. Belits-Geiman teki uransa aikana yhteensä 39 Neuvostoliiton ennätystä. Belits-Geiman on 186 senttimetriä pitkä ja painoi uintiurallaan 73 kilogrammaa. Hän edusti uintiurallaan seuratasolla Dynamo Moskvaa. == Lähteet == Luokka:Neuvostoliittolaiset uimarit Luokka:Neuvostoliittolaiset olympiamitalistit Luokka:Vuonna 1945 syntyneet Luokka:Elävät henkilöt
Kuparitaivas

Kuparitaivas on Heikki Luoman neljäs romaani. Kirjan on julkaissut WSOY vuonna 1996,Fennica ja sen tapahtumat perustuvat 1900-luvun alkuvuosina Amerikassa puhjenneisiin kaivostyöläisten lakkoihin. Kirjan minäkertojana on nuori ylihärmäläinen Kristian Koivulasta, joka paremman elämän toivossa on lähtenyt muiden suomalaisten tavoin siirtolaiseksi Amerikkaan. Puolen vuoden harhailun jälkeen hän pääsee töihin kuparikaivokseen, jossa työ on raskasta ja vaarallista ja työnantaja on täysin piittaamaton työturvallisuudesta. Taitavana viulunsoittajana Kristian pääsee myös kaupungin "parempiin" piireihin ja tutustuu myös työläisten ruokalassa työskentelevään Miljaan. Kirjan tapahtumat huipentuvat työläisten ensimmäisen lakon kuvaukseen, joka tosielämässäkin tunnetaan ns. "Rocklandin poikain juttuna". Suomalaisten lakko tukahdutetaan väkivaltaisesti ja koko Rocklandin kaivoskaupungin väestö nousee "redfinnejä" vastaan. Ihmisiä pahoinpidellään ja pidätetään ilman mitään laillisia perusteita. Kristianin on pakko lähteä etsimään onneaan muualta. == Lähteet == == Aiheesta muualla == *BNET:World Litterature today/Thomas DuBois Luokka:Suomalaiset romaanit Luokka:Vuoden 1996 kirjat
Allianz Swans Gmunden

Allianz Swans Gmunden on Gmundenissa sijaitseva koripalloseura. == Historia == Vuonna 1965 perustettiin Union Gmundenin koripallojaosto ja vuoden päästä joukkue pelasi ensimmäisen miesten pelin. Vuonna 1967 joukkue nousi maakuntasarjaan ja kahden vuoden päästä 2. Bundesligaan. Monen vuoden jälkeen 2. Bundesliigassa seura onnistui nousemaan Bundesligaan vuonna 1977, mutta putosi heti yhden kauden jälkeen. Vuonna 1992 seura nousi pidemmäksi aikaa korkeimmalle sarjtasolle. Ensimmäisen kerran joukkue osallistui Korać Cupiin vuonna 1994 oltuaan Bundesligan kolmas edeltävänä kautena. Vuonna 1996 joukkue putosi 2. Bundesliigaan, mutta visiitti oli vain yhden kauden mittainen. Vuoden 2002 jälkeen Union Gmundenin pääsponsori meni konkurssiin, jolloin koripallojaostosta tuli itsenäinen seura. Heti tämän jälkeen joukkue voitti ensimmäisen Itävallan Cupinsa ja kaksi vuotta myöhemmin ensimmäisen Itävallan mestaruutensa. Kaudella 2007-2008 joukkue pääsi kaikkien yllätykseksi ensimmäisenä itävaltalaisena joukkueena ULEB Cupin karsintavaiheeseen. Karsinnoissa tuli kuitenkin vastaan kauden voittanut DKV Joventut, jolle itävaltalaiset hävisivät. == Lähteet == == Aiheesta muualla == *Virallinen kotisivu *Eurobasket Luokka:Itävaltalaiset koripalloseurat Luokka:Ylä-Itävalta
Jeremian luolat

Jeremian luolat on Kustavissa Kivimaantien (seututie 192) varrella sijaitseva luonnonmuodostuma ja nähtävyys. Nimensä tämä kalliopaasien muodostama kiviryhmä on saanut isonvihan levottomilta vuosilta, jolloin Jeremias-niminen mies piileskeli siellä.http://www.kustavi.fi/index.html?n=6005 Luolille johtaa tien varresta noin 200 metrin pituinen metsäpolku. Jeremian luolien alueella on lähes pystysuoria kalliojyrkänteitä, syviä railoja, halkeamia ja luolamaisia muodostumia. Äkkijyrkkiä pudotuksia ja railoja ei ole merkitty, ja kulku alueella tapahtuu omalla vastuulla. ==Lähteet== == Aiheesta muualla == * Kustavi – Nähtävyydet * Jeremian luolat Retkipaikka.fi -palvelussa Luokka:Varsinais-Suomen nähtävyydet Luokka:Kustavi Luokka:Suomen luolat Luokka:Suomen luonnonnähtävyydet
Ruusu ja miekka

Ruusu ja miekka () on Albert Uderzon vuonna 1990 käsikirjoittama ja piirtämä Asterix seikkailee -sarjan 29. albumi. Se ilmestyi vuonna 1991 sekä Ranskassa että Suomessa.Suomessa julkaistut Asterixit, eurocomics.info Tarinassa gallialaisten kylään saapuu uusi naisopettaja, joka panee Asterixin elämän mullin mallin. ==Lähteet== Luokka:Asterix seikkailee -sarjakuva-albumit Luokka:Vuoden 1991 kirjat
Vic Elford

Victor Henry Elford (10. kesäkuuta 1935 Lontoon City, Englanti, Iso-Britannia – 13. maaliskuuta 2022) oli brittiläinen F1-kuljettaja. == Ura == Hän osallistui kolmeentoista F1 osakilpailuun kausilla 1968–1969 ja 1971 sekä kilpaili myös sarjan ulkopuolisissa kilpailuissa. Hän saavutti yhteensä 8 MM- pistettä ajamalla pisteille kahdesti vuosina 1968–1969 ja oli parhaimmillaan neljäs heti ensimmäisessä kilpailussaan Ranskan GP:ssä 1968. Vuoden 1969 Saksan GP:ssä Elford osui autollaan radalla olleeseen romuun, kolaroi ja mursi kätensä, mikä aiheutti hänen uransa hiipumisen. Elford voitti rallin EM-sarjan mestaruuden (ryhmä 3) Porsche 911:lla vuonna 1967. Hän voitti myös Monte Carlon kilpailun vuonna 1968, viikkoa myöhemmin Daytonan 24 tunnin ajon ja samana vuonna hän voitti myös Targa Florion kilpailun Umberto Magliolin kanssa, vaikka menetti 18 minuuttia ensimmäisellä kierroksella rengasrikon takia. Elford voitti vuoden 1971 12 tunnin Sebringin kilpailun ja Nurburgringin 1000 kilometrin ajon. Elford voitti Le Mansin 24 tunnin ajoissa GTS-luokassa vuonna 1973. Hän kilpaili myös CanAm ja Daytonan 500 -kilpailussa NASCARissa. Hän sai lempinimen Quick Vic useista rataennätyksistään. Elford muistetaan vuoden 1972 Le Mansin kilpailusta siitä, että nähtyään palavan Ferrarin edessään hän pysähtyi auttamaan kuljettajaa, joka oli ehtinyt jo pois autosta. Elford huomasi pian toisen auton törmänneen puuhun ja ryntäsi pelastamaan Jo Bonnieria, joka kuoli onnettomuudessa. Elfordin teot saatiin nauhalle, ja Ranskan presidentti Georges Pompidou myönsi hänelle Ordre national du Mériten chevalierin arvon. Kilpauransa jälkeen Elford piti ajokoulua Yhdysvalloissa, toimi kilpatallien tallipäällikkönä sekä kirjoitti kirjoja kilpa-autoilusta. Vuonna 2015 Elford palkittiin Yhdysvalloissa RRDC:n (Road Racing Drivers Club) Phil Hill -palkinnolla saavutuksistaan katuautoilun parissa. == Tulokset == === Formula 1 === Vuosi Talli Valmistaja Moottori 1 2 3 4 5 6 7 8 9 10 11 12 Sijoitus Pisteet 1968 Cooper Car Company Cooper T86B BRM RSA ESP MON BEL NED FRA 4 GBR Kesk. GER Kesk. ITA Kesk. CAN 5 USA Kesk. MEX 8 18\. 5 1969 Antique Automobiles Racing Team Cooper T86B Maserati RSA ESP MON 7 14\. 3 McLaren M7B Ford NED 10 FRA 5 GBR 6 GER Kesk. ITA CAN USA MEX 1971 Yardley Team BRM BRM P160 BRM 3.0 V12 RSA ESP MON NED FRA GBR GER 11 AUT ITA CAN USA - 0 ==Lähteet== Luokka:Brittiläiset Formula 1 -kuljettajat Luokka:Brittiläiset ralliautoilijat Luokka:Vuonna 1935 syntyneet Luokka:Vuonna 2022 kuolleet
Johan Storbjörk

Johan Storbjörk () oli suomalainen poliitikko. Hänen puolueensa oli Ruotsalainen kansanpuolue. Storbjörk valittiin eduskuntaan kuusissa vaaleissa, 1907, 1908, 1909, 1910, 1911 ja 1913, Vaasan läänin pohjoisesta vaalipiiristä ja hän toimi kansanedustajana toukokuusta 1907 huhtikuuhun 1917. Hän vaikutti eduskunnan maatalousvaliokunnassa ja valtiovarainvaliokunnassa. Hän toimi poliittisella urallaan myös Kruunupyyn kunnallislautakunnan ja kuntakokouksen jäsenenä sekä molempien puheenjohtajana. Storbjörk syntyi maanviljelijäperheeseen ja oli itsekin varsinaiselta ammatiltaan maanviljelijä tilallaan Kruunupyyssä. Hän vaikutti Vaasan läänin maanviljelysseurassa ja oli sen hallituksen puheenjohtaja. Hän toimi myös maallikkotuomarina, lautamiehenä, ja sai herastuomarin arvonimen. Storbjörkin puoliso oli Maria Lillbjörk. He avioituivat vuonna 1872. Myös heidän poikansa Johannes Storbjörk toimi Ruotsalaisen kansanpuolueen kansanedustajana, huhtikuusta lokakuuhun 1917. Johan Storbjörk kuoli maaliskuussa 1932, 79-vuotiaana. == Lähteet == Luokka:Kansanedustajat Luokka:Suomen ruotsalaisen kansanpuolueen poliitikot Luokka:Vaasan läänin pohjoinen vaalipiiri Luokka:Vuonna 1852 syntyneet Luokka:Vuonna 1932 kuolleet
Painin maailmancup

Painin maailmancup on kansainvälisen painiliiton FILA:n järjestämä painiturnaus, jossa maailman parhaat painimaat ratkovat keskinäisen järjestyksensä. Lajeina maailmancupissa ovat kreikkalais-roomalainen paini, vapaapaini ja naispaini. Ensimmäisen kerran maailmancup järjestettiin Toledossa, Yhdysvalloissa vuonna 1973, jolloin kisattiin vain vapaapainissa. Maailmancupissa on kisattu vuosittain tämän jälkeen. Kreikkalais-roomalainen paini oli ensimmäistä kertaa mukana vuonna 1980 ja naispaini vuonna 2001. ==Järjestäjäpaikkakunnat== Vuosi Paikkakunta Paikkakunta Paikkakunta Paras maa Paras maa Paras maa Vuosi Kreik.-room. paini Vapaapaini Naispaini Kreik.-room. paini Vapaapaini Naispaini 1973 - Toledo - - - 1974 - ? - - - 1975 - Toledo - - - 1976 - Toledo - - - 1977 - Toledo - - - 1978 - Toledo - - - 1979 - Toledo - - - 1980 Trelleborg Toledo - - 1981 - Toledo - - - 1982 Budapest Toledo - - 1983 - ? - - - 1984 - Toledo - - - 1985 Lund ? - - 1986 Oak Lawns Toledo - - 1987 Albany Ulan Bator - - 1988 Ateena Toledo - - 1989 Fredrikstad Toledo - - 1990 Göteborg Toledo - - 1991 Thessaloniki Toledo - - 1992 Besançon Moskova - - 1993 Heinola Chattanooga - - 1994 Kecskemét Edmonton - - 1995 ? Chattanooga - - 1996 Colorado Springs Teheran - - 1997 Teheran Stillwater - - 1998 - Stillwater - - - 1999 - Spokane - - - 2000 - Fairfax - - - 2001 Levallois Baltimore Levallois 2002 Kairo Spokane Kairo 2003 Alma-Ata Boise Tokio 2004 Tbilisi Baku Tokio ? 2005 Teheran Taškent Clermont-Ferrand 2006 Budapest Sari Nagoya 2007 Antalya Krasnojarsk Krasnojarsk 2008 Szombathely Vladikavkaz Taiyuan 2009 Clermont-Ferrand Teheran Taiyuan 2010 Jerevan Moskova Nanjing ==Katso myös== *Painin maailmanmestaruuskilpailut *Painin Euroopan- mestaruuskilpailut *Painin Aasian-mestaruuskilpailut ==Lähteet== *FILA:n tietokanta Maailmancup
Pikkuhelmiomenapuu

Pikkuhelmiomenapuu eli helmiomenapensas eli marjaomenapensas (Malus toringo var. sargentii) on helmiomenapuun eli japaninmarjaomenapuun muunnos.Kurtto, A. et al. 2020: Suomen putkilokasvien luettelo. Lisäyksiä ja muutoksia perusteluineen 1. Lutukka 36:1 s. 38.Suomen Lajitietokeskus: Helmiomenapensas – Malus toringo var. sargentii Viitattu 2.11.2023. Se on leveä- ja jäykkäoksainen sekä voimakaspiikkinen, pieniä omenoita syksyllä kasvattava, 1–2 m korkea ja 3 m leveä pensas. Omenankukat ovat valkoiset ja omenat tummanpunaisia. Marjaomenapensaasta on olemassa myös punakukkainen lajike, jonka kukan terälehdet ovat vaaleanpunaiset. == Lähteet == * Puutarha.net === Viitteet === == Aiheesta muualla == * Mustila arboretum: Malus toringo var. sargentii – marjaomenapensas * Encyclopedia of Life: Malus toringo var. sargentii Luokka:Omenapuut
Emitteri

Emitteri voi tarkoittaa: *transistorin emitteriä *tihkukastelun komponenttia.
Sirotuomipihlaja

Sirotuomipihlaja (Amelanchier laevis eli Amelanchier grandiflora) on tuomipihlajien (Amelanchier) sukuun kuuluva laji, joka on alun perin kotoisin Pohjois-Amerikasta. Sirotuomipihlaja kasvaa 3–4 metriä korkeaksi pensaaksi, joka voi olla vanhemmiten pienen puun tapainen. Lehdet ovat puhjetessaan tummanpunaruskeita. Se kukkii touko-kesäkuussa valkoisin kukin. Hedelmä on sinimusta marja. Laji muistuttaa rusotuomipihlajaa. Sirotuomipihlajaa käytetään koristekasvina sen kauniin kasvutapansa ja punaoranssisen syysvärityksen vuoksi. Suomessa se menestyy maan eteläosissa vyöhykkeillä I–II (III). == Lähteet == == Aiheesta muualla == *United States Department of Agriculture (USDA): Amelanchier laevis Luokka:Tuomipihlajat
Jättipoppeli

Jättipoppeli (Populus trichocarpa) on suurikokoinen poppelilaji, joka toisinaan luokitellaan palsamipoppelin alalajiksi (P. balsamifera subsp. trichocarpa). Se on 20–30 metriä korkeaksi kasvava poppeli. Jättipoppeli menestyy istutuspuuna Etelä- ja Keski-Suomessa. Jättipoppeli vaatii kasvualustakseen kostean kasvupaikan, lehdon tai lehtomaisen metsän. Pohjois- Amerikan länsirannikolla lajia kasvatetaan sahapuuksi. thumb|none|200px|Jättipoppeli. == Lähteet == == Aiheesta muualla == * Suomen Lajitietokeskus: Jättipoppeli – Populus trichocarpa * United States Department of Agriculture (USDA): Populus balsamifera ssp. trichocarpa Luokka:Haavat ja poppelit
Sarakylän kappeli

Sarakylän kappeli on Pudasjärven Sarajärvellä sijaitseva kappeli. Kappeli sijaitsee noin 65 kilometrin päästä kaupungin keskustaajamasta Kurenalta. Kappeli otettiin käyttöön vuonna 1976. Kappelissa järjestetään jumalanpalveluksia kuukausittain sekä muita tilaisuuksia. ==Sarakylän hautausmaa== Kappelin läheisyydessä on vuonna 1927 käyttöön vihitty hautausmaa. Hautausmaa sijaitsee hiekka- ja sorapohjaisella männikkökankaalla. Hautausmaalla on 50 sankarivainajan haudat. ==Lähteet== Luokka:Pudasjärven rakennukset ja rakennelmat Luokka:Pohjois-Pohjanmaan kirkkorakennukset Luokka:Suomen puukirkot
Palsamipoppeli

Palsamipoppeli (Populus balsamifera) on nopeakasvuinen poppelilaji, joka voi kasvaa 200-vuotiaaksi. Palsamipoppeli voi kasvaa lähes 20 metriä korkeaksi. Sillä on tyypillisesti runsaasti juurivesoja. Puun runko on harmahtava. Lehvästö on kapea, oksat punaruskeita. Lehdet ovat yläpuolelta kiiltävän tummanvihreät ja alapinnaltaan vaaleanvihreät. Silmut ja nuoret lehdet tuoksuvat aromaattisilta. == Lajikkeita == * ’Elongata’ * ’Gileadensis’ – ontarionpoppeli * ’Hortensis’ – kartanopoppeli * ’Tristis’ – tummapoppeli == Lähteet == == Aiheesta muualla == *United States Department of Agriculture (USDA): Populus balsamifera Luokka:Haavat ja poppelit
Jorgito Vargas Jr

Jorgito Vargas Jr. (s. 29. syyskuuta 1977 Vancouver, Brittiläinen Kolumbia) on kanadalainen näyttelijä, joka tunnetaan parhaiten televisiosarjoista Higher Ground ja Power Rangers: Ninja Storm. ==Ura== Vargasin näyttelijäura televisiossa alkoi noin 14-vuotiaana, kun hänellä oli vieraileva rooli televisiosarjassa Neon Rider. Hän vieraili myös kolmen jakson verran televisiosarjassa Kuuma piiri, jonka pääosassa esiintyi Michael Chiklis. Vargas teki koko 1990-luvun vierasesiintymisiä televisiosarjoissa ennen kuin näytteli 2000-luvun alussa ensimmäisen kerran pääroolissa televisiosarjoissa Higher Ground ja SK8.TV.com Viitattu 5.6.2009 Sarjojen päätyttyä hän vieraili muun muassa Dark Angelissa ja esitti pientä roolia elokuvassa Bang, Bang olet kuollut. Vuonna 2003 Vargas nousi takaisin tunnettavuuteen televisiosarjan Power Rangers: Ninja Storm myötä, jossa hän näytteli Blake Bradleyta, tummansinistä Rangeria. Vargas esitti hahmoa myös vierailevassa roolissa Power Rangers Dino Thunderissa vuonna 2004. Sittemmin hän on tehnyt useita vierasrooleja televisiosarjoihin esiintyen muun muassa Smallvillen jaksossa "Lexmas". ==Lähteet== Luokka:Kanadalaiset televisionäyttelijät Luokka:Vuonna 1977 syntyneet Luokka:Elävät henkilöt
Odotuksia

Odotuksia (Hope and Glory) on John Boormanin ohjaama brittiläinen elokuva vuodelta 1987. Se sijoittuu toisen maailmansodan aikaiseen Englantiin. Elokuva perustuu ohjaajan lapsuuden kokemuksiin: sotaa katsotaan yhdeksänvuotiaan pikkupojan silmin osana aikuisten maailmaa. British Film Instituten valitsemat asiantuntijat äänestivät Odotuksia vuonna 1999 yhdeksi kaikkien aikojen sadasta parhaasta brittielokuvasta. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2014 Cannesin elokuvajuhlilla sai ensi-iltansa Boormanin tarinalle ohjaama jatko-osa Queen and Country, joka sijoittuu sodanjälkeiseen Englantiin kymmenen vuotta myöhemmin, päähenkilön Bill Rohanin armeijapalveluksen aikana. == Rooleissa == == Lähteet == == Aiheesta muualla == * * * * Odotuksia Box Office Mojossa Luokka:Vuoden 1987 brittiläiset elokuvat Luokka:Brittiläiset sotadraamat Luokka:John Boormanin ohjaamat elokuvat
Näkki (täsmennyssivu)

Näkki voi tarkoittaa: * Näkki, taruolento * näkki, vedenalaisiin pintoihin kiinnittyvä merirokko * Näkki, RFSU:n valmistama kondomimerkki * Näkki, ruotsalaisen Ernst Josephsonin tekemä maalaus *Näkki, Martin Wegeliuksen ja Jean Sibeliuksen yhdessä säveltämä lauluteos * näkkileipä, rukiista valmistettu kova leipä * näkinkenkä, merikotilon tyhjä kuori * Näkki, sukunimenä: ** Jari Näkki (s. 1967), suomalainen kymmenottelija ** Raimo Näkki (1946–2019), suomalainen matematiikan professori ** Robert Näkki (1877–1939), suomalainen juristi, asianajaja ja Lappeenrannan pormestari
Nuolukivi

thumb|220px|Korpisenojan varressa Ylikiimingissä oleva hirville tarkoitettu nuolukivi. Nuolukivi on riistalle tai kotieläimille tarkoitettu mineraaleja, suoloja, hivenaineita ja vitamiineja sisältävä "kivi" eli tavallisesti kuutionmuotinen suolakappale. Eläin saa kiven sisältämiä aineita nuolemalla. Nuolukiviä varustetaan useimmiten riistaeläimistä hirville, mutta myös kotieläimille ja poroille. Riistaeläimille nuolukivi asetetaan sopivalle korkeudelle, tavallisesti pari metriä korkean tolpan päässä olevaan piikkiin. Nuolukivien ohella suolaa voidaan antaa riistaeläimillekin rakeina eli irtotavarana. Eläimet tarvitsevat suolaa hivenainetarpeensa tyydyttämiseen. Nuolukivet ovat mahdollinen keino vähentää eläinten hakeutumista tienvarsille nuolemaan tiesuolaa, samoin voidaan pyrkiä ohjaamaan niitä pois pelloilta ja taimikoilta. == Katso myös == *Hirvi == Aiheesta muualla == *Sanginjoen riistapolku Luokka:Metsästys Luokka:Kotieläintalous Luokka:Poronhoito
Hello, I Love You

Hello, I Love You on yhdysvaltalaisen The Doors -yhtyeen kesäkuussa 1968 julkaistu kappale, joka sisältyi myös samana vuonna julkaistulle albumille Waiting for the Sun. Laulusolisti Jim Morrison oli kirjoittanut kappaleen jo kesällä 1965. Kappale nousi Yhdysvaltain singlelistan kärkeen kahden viikon ajaksi elokuussa 1968. "Hello, I Love You" on myös yhtyeen parhaiten menestynyt single Isossa-Britanniassa sen noustua listan sijalle 15. The Kinks -yhtyeen johtohahmo Ray Davies väitti ”Hello, I Love Youn” olevan plagiaatti hänen kirjoittamastaan, vuonna 1964 julkaistusta Kinks-hitistä ”All Day and All of the Night”. Brittiläiset oikeusistuimet määräsivät Doorsin maksamaan kappaleesta royaltit Kinksille. == Kokoonpano == * Jim Morrison – laulu * Ray Manzarek – urut, kosketinsoitin-basso, taustalaulu * Robby Krieger – fuzzkitara, taustalaulu * John Densmore – rummut == Lähteet == Luokka:The Doorsin kappaleet Luokka:Vuoden 1968 kappaleet Luokka:Billboard Hot 100 -listan ykköset
Asterix Korsikassa

Asterix Korsikassa () on vuonna 1973 Ranskassa, ja 1975 Suomessa ilmestynyt Asterix seikkailee -sarjan 20:s. Suomessa julkaistu sarjakuva-albumi. Tarinan on laatinut René Goscinny ja kuvittanut Albert Uderzo. == Muilla kielillä == *Katalaani: Astèrix a Còrsega *Kroatia: Asteriks na Korzi *Tanska: Asterix på Korsika *Hollanti: Asterix op Corsica *Saksa: Asterix auf Korsika *Kreikka: Ο Αστερίξ στην Κορσική *Ranska: Astérix en Corse *Italia: Asterix in Corsica *Norjan: Asterix på Korsika *Puola: Asteriks na Korsyce *Portugali: Astérix na Córsega *Espanja: Astérix en Córcega *Ruotsi: Asterix på Korsika ==Aiheesta muualla== * Suomessa julkaistut Asterixit Luokka:Asterix seikkailee -sarjakuva-albumit Luokka:Vuoden 1973 kirjat
Painin maailmanmestaruuskilpailut 2008

Vuoden 2008 painin maailmanmestaruuskilpailut järjestettiin Tokiossa, Japanissa 11.–13. lokakuuta 2008. Kisat olivat siinä mielessä erikoiset, että ne järjestettiin olympiavuonna, mitä yleensä on vältetty. Kisoissa painittiin vain naispainissa, sillä Pekingin kesäolympialaisissa naispainin painoluokkia oli vain neljä. Tokiossa sarjoja oli seitsemän. == Mitalistit == === Naispaini === Sarja Kultaa Hopeaa Pronssia 48,0 kg Clarissa Chun Jyldyz Ešimova Makiko Sakamoto Su Guibei 51,0 kg Hitomi Sakamoto Marina Markevitš Vanessa Boubryemm Julija Blahinya 55,0 kg Saori Yoshida Tetyana Lazareva Tatiana Padilla Brittanee Laverdure 59,0 kg Ayako Shouda Natalja Golts Elvira Mursalvoa Agata Pietrzyk 63,0 kg Mio Nishimaki Ljubov Volosova Meng Lili Audrey Prieto 67,0 kg Martine Dugrenier Mami Shinkai Ochirbatyn Nasanburmaa Katerina Burmistrova 72,0 kg Stanka Zlateva-Hristova Hong Yan Kyōko Hamaguchi Ohenewa Akuffo == Mitalitaulukko == 1 4 1 2 7 2 1 0 2 3 3 1 0 1 2 4 1 0 0 1 5 0 2 0 2 6 0 1 2 3 0 1 2 3 8 0 1 0 1 0 1 0 1 10 0 0 2 2 11 0 0 1 1 0 0 1 1 0 0 1 1 == Lähteet == *FILA:n virallinen kisasivusto *FILA:n tietokanta 2008 Luokka:Vuoden 2008 urheilu Maailmanmestaruuskilpailut 2008 Luokka:Tokion urheilu
Minimal techno

Minimal techno on elektronisen musiikkigenren teknon minimalistiseksi käsitetty alamuoto. Yleisesti "Minimal" on tullut tutuksi ylenmääräisestä toistosta ja kappaleiden kehittymisen vähyydestä. Minimalin motoksi voidaankin sanoa "vähempi parempi"; periaate, jota on aikaisemmin onnistuneesti hyödynnetty muun muassa arkkitehtuurissa, suunnittelussa, visuaalisessa taiteessa ja länsimaisessa taidemusiikissa. Minimalistisen estetiikan periaate länsimaisessa kulttuurissa voidaan jäljittää Saksan Bauhaus-liikkeeseen (1919–1933). Detroitista kotoisin olevat tuottajat Robert Hood ja Daniel Bell olivat 1990-luvun alkupuolella todennäköisimmin Minimal technon alullepanijoita. Luokka:Teknon tyylilajit
Kultainen sirppi

Kultainen sirppi () on Asterix seikkailee -sarjan albumi. Tarinan on vuonna 1960 käsikirjoittanut René Goscinny ja piirtänyt Albert Uderzo. Sarja julkaistiin ensimmäisen kerran varsinaisena albumina Ranskassa vuonna 1962, ja Suomessa 1971, jossa se ilmestyi sarjan kymmenentenä suomennoksena.http://sarjakuvat.eurocomics.info/asterix.html == Lähteet == == Aiheesta muualla == * Suomessa julkaistut Asterixit Luokka:Asterix seikkailee -sarjakuva-albumit Luokka:Vuoden 1960 kirjat
Asterix ja rahapata

Asterix ja rahapata () on Asterix seikkailee -sarjan 10. Ranskassa, ja 9. Suomessa ilmestynyt albumi. Suomessa tarina julkaistiin vuonna 1970, mutta Ranskassa vuotta aiemmin, vuonna 1969. Tarinan on käsikirjoittanut René Goscinny, ja kuvittanut Albert Uderzo. Luokka:Asterix seikkailee -sarjakuva- albumit Luokka:Vuoden 1969 kirjat
Kuivilla susta (kappale)

Kuivilla susta on Kristiina Braskin single hänen samannimiseltä albumilta. Single julkaistiin 5. kesäkuuta 2009 Braskin Myspace -sivustolla. Radioille single lähetettiin 8. kesäkuuta ja digitaalisesti se julkaistiin viikkoa myöhemmin, 15. kesäkuuta 2009. Kappaleen on säveltänyt ja sanoittanut Chisu, Michel Zitron ja Pasi Siitonen. Suomenkieliset sanat on tehnyt Brask yhdessä Saara Hopeahaarniskan kanssa. Kappaleen on tuottanut ja miksannut MGI ja Goodwill. Mikko Harman ohjaama musiikkivideo oli ensinäytössä The Voicella 21. elokuuta 2009. Kristiina Braskin uutukainen ensinäytössä perjantaina ==Kappaleet== ;Promosingle / Digitaalinen # ;Digitaalinen # # # ==Listasijoitukset== Lista Paras sijoitus Suomen virallinen latauslista 11 Paras sijoitus: 11 (Vk 36/2009) Suomen virallinen singlelista 15 == Lähteet == *Stara.fi * Singlen kansiin painetut tekijätiedot === Viitteet === Luokka:Vuoden 2009 kappaleet Luokka:Kristiina Braskin kappaleet
Punkrock Jukebox 3

Punkrock Jukebox 3 on suomalaisen Raivopäät -yhtyeen albumi, ja kaikkiaan 16. julkaisu. Raivopäät meni alkuvuodesta 2009 studioon ystävineen Maukka Perusjätkä, Veltto Virtanen, Pepe Lempinen (Sensuuri), Vesa Häkli (Vandaalit), Hate Konttinen (Karanteeni), Kalle Kääriäinen (Karanteeni), Lättä (Kohu-63), Pauli Johansson ja Tami Ranta (Loose Prick), Jani Viitanen (Ex - Yö), Vesa Jokinen (Klamydia) ja Twist Twist Erkinharju (Los Bastardos Finlandeses + ex- Peer Günt & ex- Leningrad Cowboys). Kyseessä oli tähän mennessä laajin kokoonpano paneutuen osin harvinaisten punk-klassikkojen tulkintoihin ja tuloksena syntyi Punkrock Jukebox 3, joka masteroitiin lokakuussa 2009. Albumi ilmestyi 25.11.2009. Oheistuotteena albumilta ilmestyi nettisinkku Säpinää / Elämää valheiden keskellä. Albumin julkaisi muutoinkin punkrockista tunnettu Propaganda Records ja jakelee Playground Music. Levy sisältää vanhoja enemmän ja vähemmän tunnettuja suomipunk-klassikoita uusina versioina. Albumi on jatkoa vuosina 2007 ja 2008 julkaistuille Punkrock Jukebox 1- sekä Punkrock Jukebox 2 -levyille. == Kappaleet == # Haluan toimintaa (Karanteeni) # Kaupungin yöt (Woude) # Säpinää (Maukka ja Nahkatakit) # Kirjoitan seinään (Sensuuri) # Elämää valheiden keskellä (Tinneri) # Vi står ej längre ut (Die Zlaskhinx) # Punk on typerää (Se) # Sun täytyi mennä (Turta Leevi) # TV:n uhri (Korroosio) # Eräs lauantaiyö (Xtaasi) # Sä et pysty irtautuu (Tv:n Orjat) # Maailman ihmisiä (Lola Ego) # Katujen kasvatit (Wrum) # Poliisi etsii meitä (Migreeni) # Kulkukoirat (Topi Sorsakoski & Reijo Taipale) == Kokoonpano == === Raivopäät === * Ace – laulu * Muisto – kitara * Rakke – kitara * Olska – basso * Pune – rummut === Friends === * Maukka Perusjätkä * Veltto Virtanen * Pepe Lempinen (Sensuuri) * Vesa Häkli (Vandaalit) * Hate Konttinen (Karanteeni) * Kalle Kääriäinen (Karanteeni) * Lättä (Kohu-63) * Pauli Johansson (Loose Prick) * Tami Ranta (Loose Prick) * Jani Viitanen (ex-Yö) == Lähteet == * Raivopäät-sivuston uutiset * Propagandan kotisivut Luokka:Vuoden 2009 albumit Luokka:Raivopäiden albumit Luokka:Cover-albumit
PlayStation Portable Go

PlayStation Portable Go on Sonyn kehittämä käsikonsoli, joka on PlayStation Portablen vaihtoehtoinen malli. Go-malli esiteltiin Electronic Entertainment Expo (E3) -tapahtumassa kesäkuussa 2009 ennen julkaisua lokakuussa. Go-malli on 50 prosenttia pienempi ja 40 prosenttia kevyempi kuin edeltäjänsä. Go- mallissa UMD-aseman sijaan on 16 gigatavun sisäänrakennettu flash-muisti tallennustilana. Konsolin näyttö liukuu paljastaen ohjaimen. Konsolissa on WLAN-tuki, Bluetooth-yhteys ja USB-liitäntä. Näyttö on 3,8-tuumainen ja kykenee 480 x 272 resoluutioon. Go-mallissa on lisäksi Memory Stick Micro -liitäntä. Konsolissa on 64 megatavua RAM-muistia. Pelit konsolille julkaistaan ainoastaan digitaalisesti ladattavina. == Vastaanotto == Go-mallia sanottiin visuaalisesti kiinnostavaksi, mutta näytön ollessa avattuna kädellä pidettävä alue pienenee ja käyttäjällä on vähemmän pinta-alaa josta pitää kiinni. Liukas pinta vaikeuttaa myös otetta. Takapaneelissa on kumipinnoitetut pidikkeet, mutta keskivertokäyttäjän sormet ulottuvat näiden yli. Kiiltävässä pinnassa näkyy pöly ja sormenjäljet herkästi. Langattoman verkon käyttö laskee akun kestoa ja siten peliaika on hieman lyhyempi. Ohjaimet ovat hyvät vaikka asettelu aiheuttaa vaivaa. Ennen julkaisua Sony selvitti vaihtoehtoja UMD- levyillä julkaistujen pelien siirtämiseen Go-konsolille, mutta ratkaisua ei lopulta tullut. UMD-levyillä ostettuja pelejä ei voinut siirtää konsoliin vaan ne oli hankittava uudestaan ladattavina versioina. == Kritiikkiä == Tämä muutos on huolestuttanut tiettyjä jälleenmyyjiä, jotka pelkäävät digitaalisen pelimyynnin vahingoittavan kivijalkaliikkeitä pysyvästi. Muutos on herättänyt huolestusta myös pelaajien keskuudessa, koska latauspalveluista hankittuja pelejä ei voi myydä edelleen tai vaihtaa kaverin kanssa keskenään, kuten UMD- levyllä julkaistujen pelien kohdalla on voinut tehdä. UMD-aseman poistamisen lisäksi laitteen uudistettu ulkoasu on asettanut rajoituksia PSP- lisälaitteiden käyttämisellä, joiden käyttö onnistuu PSP Gon kanssa ainoastaan erillisen adapterin avulla. == Lähteet == == Aiheesta muualla == * peliplaneetta.net Luokka:PlayStation Portable Luokka:Wi-Fi-laitteet Luokka:Vuoden 2009 tekniikka
Back in Blood

Back in Blood on The 69 Eyesin yhdeksäs studioalbumi. Good Charlotte -yhtyeen kitaristi Benji Madden vierailee kappaleessa ”Dead N’ Gone”. Albumi nousi Suomen virallisen listan sijalle 3. == Kappaleet == # # # # # # # # # # # # == Arvostelut == * AllMusic: AllMusic review * Dome.fi: Dome.fi: Levyarvio * Imperiumi: 7½/10Levyarvostelu: 69 Eyes, The - Back In Blood Viitattu 29.9.2022. * Rumba: positiivinenRumba: Levyarvio * Soundi: Soundi: Levyarvio * Sputnikmusic: Sputnikmusic: Emeritus review * V2.fi: V2.fi: Levyarvio == Lähteet == == Aiheesta muualla == * Back in Blood discogs.com -sivustolla Luokka:The 69 Eyesin albumit Luokka:Vuoden 2009 albumit
Didier Paquignon

Didier Paquignon (s. 1958 Pariisi, Ranska) on ranskalainen taidemaalari. Hän asuu ja työskentelee Pariisissa ja Madridissa. Pariisissa sijaitseva taidemuseo Musée de l'Orangerie on esitellyt hänen töitään vuonna 2009. Paquignon on opiskellut École Nationale Supérieure des Beaux-arts -taidekoulussa Pariisissa, opettajanaan Leonardo Cremonini. ==Aiheesta muualla== *Virallinen internetsivusto Luokka:Ranskalaiset taidemaalarit Luokka:Vuonna 1958 syntyneet Luokka:Elävät henkilöt
Kim Delaney

Kim Delaney (s. 29. marraskuuta 1958 Philadelphia, Pennsylvania) on yhdysvaltalainen näyttelijä ja entinen teinimalli. Hän tunnetuin roolinsa oli poliisisarjassa NYPD Blue, jossa hän näytteli etsivä Diane Russelia 119 jaksossa vuosina 1995–2003. Tästä roolistaan hän myös voitti Emmy-palkinnon. Hänen ensimmäinen roolinsa oli televisiosarjassa All My Children, jossa hän esitti Jenny Gardner Nelsonin hahmoa vuosina 1981–1984 kaikkiaan 15 jaksossa. Vuonna 2000 Delaneylla oli rooli scifi-elokuvassa Operaatio Mars. Delaney on ollut kahdesti avioliitossa. Ensimmäinen avioliitto televisionäyttelijä Charles Grantin kanssa kesti vuodet 1984–1988. Toisen kerran Delaney avioitui vuonna 1989 näyttelijä Joseph Cortesen kanssa, mutta tämäkin liitto päättyi eroon vuonna 1994. Tästä liitosta syntyi 1990 poika Jack Cortese.https://www.thefamouspeople.com/profiles/kim-delaney-43749.php Vuosina 1997–2006 Delaney oli avoliitossa tuottaja Alan Barnetten kanssa. Helmikuussa 2002 Delaney pidätettiin rattijuopumuksen vuoksi Kalifornian Malibussa. Oikeus määräsi Delaneylle 300 dollarin sakon ja kahden vuoden koeajan, minkä lisäksi hänen oli osallistuttava turvallisen ajotavan kurssille. == Aiheesta muualla == * == Lähteet == Luokka:Yhdysvaltalaiset näyttelijät Luokka:Primetime Emmy -palkinnon saajat Luokka:Vuonna 1958 syntyneet Luokka:Elävät henkilöt
Google Books

Google Books, suomeksi myös Google-kirjat (tunnettu aiemmin nimillä Google Book Search ja Google Print) on Googlen luoma Internet-palvelu, jonka avulla käyttäjä voi hakea Googlen tietokannasta kirjoja ja aikakauslehtiä sanahaulla. Haettavissa on sekä kauno- että tietokirjallisuutta. Jos haettava materiaali on suojattu tekijänoikeuksilla, Google on rajoittanut sen katselua näyttämällä teoksen tunnistetietojen (nimi, tekijät, ISBN...) lisäksi ainoastaan muutaman rivin katkelmia kirjasta. Jos Google on kuitenkin saanut teoksen tekijänoikeuksien haltijalta luvan, se voi näyttää käyttäjälle rajoitetun määrän kokonaisia sivuja. ==Teoksien skannaus== Google skannaa kirjoja ja aikakauslehtiä kuviksi, minkä jälkeen ne muunnetaan tekstintunnistustoiminnolla tekstiksi ja siirretään tietokantaan, josta käyttäjä voi hakutoiminnolla teoksia etsiä. Tarkalleen ottaen teokset skannataan laitteistolla, johon kuuluu kaksi kameraa ja infrapunavalo, joka korjaa sivujen kaarevuuden tuomat virheet skannattuun kuvaan. Vuonna 2008 Google oli skannannut jo 7 miljoonaa kirjaa. Kesäkuussa 2010 projektissa oli skannattu 12 miljoonaa kirjaa noin 480 kielellä. Googlen laskelmien mukaan maailmassa oli tuolloin julkaistu 129 864 880 kirjaa. Googlen on tarkoitus saada ne skannattua vuosikymmenen kuluessa.http://www.pcworld.com/article/202803/google_129_million_different_books_have_been_published.html Kymmenen vuotta projektin aloittamisen jälkeen skannattujen kirjojen lukumäärä ylitti 25 miljoonaa kirjaa. Skannausmenetelmä hyödyntää LIDAR-teknologiaa, jolla saadaan kaarevuustieto ohjelma-algoritmille. == Katso myös == * Open Content Alliance ==Lähteet== ==Aiheesta muualla== * Inside Google Books -blogi Luokka:Googlen palvelut Luokka:Digitaaliset kirjastot
Vulvodynia

Vulvodynia on gynekologinen oireyhtymä, jossa vulvan eli ulkosynnyttimien kipua on esiintynyt yli kolme kuukautta, eikä selvää syytä kivulle löydy. Tuntemukset ovat esimerkiksi aristavia, polttavia, pistäviä tai viiltäviä kipuja, ja kipu voi esiintyä tietyissä pisteissä tai levitä koko vulvan alueelle. Kivun voi aiheuttaa muun muassa emättimen suun koskettaminen, tamponin asettaminen, yhdyntä, pitkään paikallaan istuminen, hankaavat vaatteet ja tietyt liikuntamuodot kuten pyöräily. Kipu voi olla jaksottaista tai koko elämän mittaista, ja esimerkiksi kuukautiskierto voi vaikuttaa siihen. Vulvan alueen kipua kokee elämänsä aikana 8-16% vulvallisista, mutta vulvodynia on alidiagnosoitu oireyhtymä. Vulvodynia diagnosoidaan vanupuikkotestillä, jossa lääkäri testaa emättimen suuaukon ympärystön kosketusarkuutta kostutetulla vanupuikolla. Vaivan syy on lääketieteelle tuntematon, ja sekä biokemiallisten että psykososiaalisten tekijöiden uskotaan vaikuttavan vulvodyniaan. Vulvodynian taustalla olevia syitä ja kipuun vaikuttavia tekijöitä voivat olla kipuherkkyyden lisääntyminen, tulehdukset, hormonit, lantionpohjan lihasten vaivat, perinnöllinen alttius ja lapsuusajan kaltoinkohtelu. Lisäksi vulvodynialle altistavia tekijöitä voivat olla yhdistelmäehkäisypillerit ja toistuvat hiiva- ja virtsatietulehdukset. Vulvodynian itsehoitoon kuuluvat muun muassa limakalvojen kosteuttaminen, kipupisteiden desensitisaatio, lantionpohjan lihasten rentouttamisharjoitukset, puudutegeelin käyttäminen, kiristämättömien vaatteiden valitseminen ja tamponien vaihtaminen terveyssiteisiin. Lääkärin tarjoamia yleisimpiä hoitokeinoja ovat hiivatulehdusten hoitaminen, yhdistelmäehkäisyn tauottaminen, lääkehoito, seksuaalineuvonta ja fysioterapeuttiset menetelmät. ==Lähteet== Luokka:Gynekologia
Vito Mannone

Vito Mannone (s. 3. helmikuuta 1988) on italialainen jalkapallomaalivahti. Hänen kuului pitkään Englannin Valioliigassa pelaavan Arsenalin omistukseen, joskin pelasi lainassa muun muassa Hull Cityssä. Mannone debytoi Valioliigassa Arsenalin paidassa viimeisellä valioliigakierroksella Stoke Cityä vastaan 24. toukokuuta 2009. Manuel Almunia ja Lukasz Fabianski olivat sivussa loukkaantumisen vuoksi, mikä avasi Mannonelle tien Arsenalin maalivahdiksi. Arsenalista lähdettyään Mannone on pelannut Sunderlandissa ja Readingissä. == Lähteet == Luokka:Italialaiset jalkapallomaalivahdit Luokka:Vuonna 1988 syntyneet Luokka:Elävät henkilöt
David Kopay

David Marquette Kopay (s. 28. kesäkuuta 1942, Chicago, Illinois) on entinen amerikkalaisen jalkapallon running back -pelaaja National Football League -liigasta. Vuonna 1975 hän kertoi julkisesti olevansa homo. Hän oli yksi ensimmäisistä julkisesti homoista ammattilaisurheilijoista. Urheilulehti arvioi hänet 2009 kaikkien aikojen yhdeksänneksi parhaaksi homo- tai biseksuaaliseksi urheilijaksi. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1942 syntyneet Luokka:Elävät henkilöt
Missy Giove

Melissa "Missy" Giove (s. 1972) on entinen maastopyöräilyn alamäkiajaja. Hän saavutti maailmanmestaruuden 1994, kaksi maailmancupin voittoa ja kolme Yhdysvaltain NORBA-mestaruutta. Hänen lempinimensä ajajana oli The Missile ("ohjus"). Urheilulehti arvioi hänet 2009 kaikkien aikojen kymmenenneksi parhaaksi homo- tai biseksuaaliseksi urheilijaksi. ==Lähteet== Luokka:Maastopyöräilijät Luokka:Yhdysvaltalaiset pyöräilijät Luokka:Vuonna 1972 syntyneet Luokka:Elävät henkilöt
Cata Mansikka-aho

Cata Mansikka-aho on suomalainen laulaja ja laulunkirjoittaja. Mansikka-aho tuli tunnetuksi Levottomat-elokuvan (2000) tunnuskappaleesta ”Levottomat”, jonka hän esitti Samuli Edelmannin kanssa. Mansikka-aho myös sanoitti kyseisen kappaleen, jonka Leri Leskinen oli säveltänyt. Levottomat-soundtrack palkittiin Emmalla, Jussilla ja kultalevyllä ja oli vuonna 2001 soitetuin kappale Suomen radioasemilla. Mansikka-aho kirjoitti ylioppilaaksi Sibelius- lukiosta ja opiskeli musiikkia Helsingin konservatoriossa pääaineenaan klassinen laulu. Mansikka-aho julkaisi ensimmäisen pitkäsoitto-albuminsa Peilikuvaa vuonna 1998. Cata Mansikka-aho julkaisi kappaleensa “Color´s of my mind” yhdessä Nu Spirit Helsinki -yhtyeen kanssa EP:nä amerikkalaisen Guidance-labelin kautta 1999. ”Levottomat”-hitin jälkeen hän on julkaissut kaksi hengellistä albumia Open the Eyes of My Heart (2004) ja Kaikki muuttuu (2006). Vuodesta 2004 lähtien Mansikka-aho on ollut mukana politiikassa. Hän työskenteli eduskunta-avustajana vuodesta 2004 vuoteen 2013 ja on kokoomuksen jäsen. Mansikka-aho työskentelee teknologia-alalla. Mansikka-aho on toiminut Helsingin nuorisolautakunnan varajäsenenä sekä Helsingin työväenopistojen johtokunnassa varsinaisena jäsenenä ja Helsingin ympäristölautakunnan varsinaisena jäsenena. Hän on toiminut myös Stadin Slangi ry:n hallituksen jäsenä. == Aiheesta muualla == * Luokka:Suomalaiset laulajat Luokka:Syntymävuosi puuttuu Luokka:Elävät henkilöt
Hyvästi, kaunokaiseni

Hyvästi, kaunokaiseni (Murder, my Sweet, myös: Farewell, my Lovely) on yhdysvaltalainen film noir -elokuva vuodelta 1944. Elokuvan on ohjannut Edward Dmytryk, ja käsikirjoitus perustuu Raymond Chandlerin romaaniin Näkemiin, kaunokaiseni. Elokuvan pääosan näyttelee Dick Powell. Aikaisemmin lähinnä musikaaleista tunnetulle Dick Powellille rooli Philip Marlowena merkitsi käännekohtaa uralla. Elokuva on esitetty Suomessa ainoastaan televisiossa, ja ensiesitys oli 1968. ==Muut versiot== Dick Richards on ohjannut Chandlerin kirjan pohjalta vuonna 1975 elokuvan Verenpunainen yö, jossa Marlowen roolin näyttelee Robert Mitchum. Kirjan juonen pohjalta on Irving Reis ohjannut vuonna 1942 elokuvan The Falcon Takes Over, jossa roolihenkilöt ovat kuitenkin toisen nimisiä, esimerkiksi Philip Marlowe on siinä The Falcon. Suomessa se on esitetty televisiossa vuonna 2004 nimellä Haukka ja kadonnut kaunotar. ==Roolit== ==Lähteet== Luokka:Vuoden 1944 yhdysvaltalaiset elokuvat Luokka:Yhdysvaltalaiset rikoselokuvat Luokka:Film noir -elokuvat Luokka:Yhdysvaltalaiset mustavalkoelokuvat Luokka:Edward Dmytrykin ohjaamat elokuvat